
Emlékeztető és Határozatok
a Kari Tanács 2005. március 30-án (szerdán) megtartott üléséről

I.

A Kari Tanács a napirendet ellenszavazat és tartózkodás nélkül fogadta el.

II.

A Kari Tanács titkos szavazással dékánnak megválasztotta Michaletzky György egyetemi tanárt 47 érvényes szavazatból 31 igen szavazattal. 11 igen szavazatot kapott még Inzelt György egyetemi tanár és 5 igen szavazatot Náray Szabó Gábor egyetemi tanár.

III.

A Kari Tanács titkos szavazással:

Papp Gyula tudományos segédmunkatársi kinevezését határozott időre az Operációkutatási Tanszékre 46 igen, 0 nem, 1 érvénytelen szavazattal,

Fekete Zsolt tudományos segédmunkatársi kinevezését határozott időre az Operációkutatási Tanszékre 46 igen, 0 nem, 1 érvénytelen szavazattal,

Bernáth Attila tudományos segédmunkatársi kinevezését határozott időre az Operációkutatási Tanszékre 46 igen, 0 nem, 1 érvénytelen szavazattal támogatta.

IV.

A Kari Tanács a környezettan szak indítását ellenszavazat és tartózkodás nélkül javasolja.

V.
Bejelentések

A dékán bejelentette, hogy:

· az Egyetemi Tanács 2005. március 1-vel jóváhagyta két biológus tanszék nevének megváltoztatását, mely a Kari SzMSz 1. sz. függelékében átvezetésre került.

· a Kari Tanács következő ülése 2005. április 20-án lesz.

· Weiszburg Tamás levélben kérte a struktúra bizottságba a környezettan szak képviselőinek bevonását.

A dékán ismertette Gyurcsány Ferenc miniszterelnökhöz írt levelére az oktatási miniszter által jegyzett válaszlevelet.

A dékán tájékoztatást adott Mang Béla oktatási minisztérium felsőoktatási helyettes államtitkáránál és Arató Gergely oktatási minisztérium politikai államtitkáránál tett személyes látogatásáról.

Weiszburg Tamás tanácstag bejelentette, hogy az OTDK-n az elismert dolgozatok 40%-a, az első helyezettek 50%-a a karról került ki.

Papp Gabriella a HÖK elnöke bejelentette, hogy a Nyúz-nak elektronikus formája is beindult.

Nagy Béláné az FDSz nevében tájékoztatást adott a rektorral folytatott megbeszélésről a csoportos leépítés kérdéséről. Felhívta a vezetők figyelmét a kitüntetésre történő felterjesztésről.

